CELEX: 62011CN0051
Language: et
Date: 2011-02-04 00:00:00
Title: Kohtuasi C-51/11: Eelotsusetaotlus, mille on esitanud Bundesgerichtshof (Saksamaa) 4. veebruaril 2011 — Schutzverband der Spirituosen-Industrie eV versus Sonnthurn Vertriebs GmbH

7.5.2011   
            
            
               ET
            
            
               Euroopa Liidu Teataja
            
            
               C 139/12
            
         Eelotsusetaotlus, mille on esitanud Bundesgerichtshof (Saksamaa) 4. veebruaril 2011 — Schutzverband der Spirituosen-Industrie eV versus Sonnthurn Vertriebs GmbH
   (Kohtuasi C-51/11)
   2011/C 139/21
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Schutzverband der Spirituosen-Industrie eV
   
      Vastustaja kassatsioonimenetluses: Sonnthurn Vertriebs GmbH
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta (1), viimati muudetud komisjoni 9. veebruari 2010. aasta määrusega (EÜ) nr 116/2010 (2), artikli 2 lõike 2 punktis 5 määratletud mõistes „tervisealane väide” sisalduv tervise mõiste hõlmab ka üldist heaolu?
            
         
               2.
            
            
               Kui vastus esimesele küsimusele on eitav:
               Kas kaubanduslikes teadaannetes sellisel kujul lõpptarbijale pakutava toidu märgistusel, esitlemisel või reklaamis esitatava väitega peetakse igal juhul silmas ka tervisega seotud heaolu või üksnes üldist heaolu, kui esitatav väide viitab määruse (EÜ) nr 1924/2006 artikli 2 lõike 2 punktis 5 kirjeldatud viisil ühele sama määruse artikli 13 lõikes 1 ja artikli 14 lõikes 1 nimetatud funktsioonidest?
            
         
               3.
            
            
               Kui vastus esimesele küsimusele on eitav ja teises küsimuses kirjeldatud väitega peetakse igal juhul silmas ka tervisega seotud heaolu:
               Kas arvestades sõna- ja teabevabadust vastavalt EL lepingu artikli 6 lõikele 3 koosmõjus EIÕK artikliga 10, on ühenduse õiguses sätestatud proportsionaalsuse põhimõttega kooskõlas, kui määruse (EÜ) nr 1924/2006 artikli 4 lõike 3 esimese lausega kehtestatud keeld laieneb väitele, mille kohaselt teatav jook, mille etanoolisisaldus on üle 1,2 mahuprotsendi, ei koorma ega kahjusta organismi ja selle funktsioone?
            
         
      (1)  ELT L 404, lk 9.
   
      (2)  ELT L 37, lk 16.